CELEX: 32010D1215(02)
Language: el
Date: 2010-12-14 00:00:00
Title: Απόφαση της Επιτροπής, της 14ης Δεκεμβρίου 2010 , σχετικά με το διορισμό δύο αντιπροσώπων της Επιτροπής και δύο αναπληρωτών αντιπροσώπων στο Διοικητικό Συμβούλιο του Ευρωπαϊκού Οργανισμού Φαρμάκων

15.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 340/17
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 14ης Δεκεμβρίου 2010
   σχετικά με το διορισμό δύο αντιπροσώπων της Επιτροπής και δύο αναπληρωτών αντιπροσώπων στο Διοικητικό Συμβούλιο του Ευρωπαϊκού Οργανισμού Φαρμάκων
   2010/C 340/10
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση κοινοτικών διαδικασιών χορήγησης άδειας και εποπτείας όσον αφορά τα φάρμακα που προορίζονται για ανθρώπινη και για κτηνιατρική χρήση και για τη σύσταση Ευρωπαϊκού Οργανισμού Φαρμάκων (1), και ιδίως το άρθρο 65,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 65 του κανονισμού (ΕΚ) αριθ. 726/2004, το Διοικητικό Συμβούλιο του Ευρωπαϊκού Οργανισμού Φαρμάκων (εφεξής «ο Οργανισμός») περιλαμβάνει δύο αντιπροσώπους της Επιτροπής.
            
         
               (2)
            
            
               Λόγω ανακατανομής των αρμοδιοτήτων στην Επιτροπή, η Γενική Διεύθυνση Υγείας και Καταναλωτών και η Γενική Διεύθυνση Επιχειρήσεων και Βιομηχανίας πρέπει να διορίσουν δύο νέο μέλη στο Διοικητικό Συμβούλιο του Οργανισμού και δύο αναπληρωτές που θα τα αντικαθιστούν όταν απουσιάζουν και θα ψηφίζουν εξ ονόματός τους,
            
         ΑΠΟΦΑΣΙΖΕΙ:
   Άρθρο 1
   Οι αντιπρόσωποι της Επιτροπής στο Διοικητικό Συμβούλιο του Ευρωπαϊκού Οργανισμού Φαρμάκων είναι τα πρόσωπα που κατέχουν την εξής θέση και ασκούν τα εξής καθήκοντα:
   
                
            
            
               Από τη Γενική Διεύθυνση Υγείας και Καταναλωτών:
               
                           α)
                        
                        
                           Γενικός Διευθυντής της Γενικής Διεύθυνσης Επιχειρήσεων και Βιομηχανίας.
                        
                     
         
                
            
            
               Ο αναπληρωτής αντιπρόσωπος είναι το πρόσωπο που κατέχει την εξής θέση και ασκεί τα εξής καθήκοντα:
               
                           β)
                        
                        
                           Διευθυντής επικεφαλής της Διεύθυνσης η οποία είναι αρμόδια για την έγκριση φαρμάκων σύμφωνα με το πρόγραμμα εργασίας της Γενικής Διεύθυνσης Υγείας και Καταναλωτών.
                        
                     
         
                
            
            
               Από τη Γενική Διεύθυνση Επιχειρήσεων και Βιομηχανίας:
               
                           γ)
                        
                        
                           Διευθυντής επικεφαλής της Διεύθυνσης η οποία είναι αρμόδια για τα φάρμακα σύμφωνα με το πρόγραμμα εργασίας της Γενικής Διεύθυνσης Επιχειρήσεων και Βιομηχανίας.
                        
                     
         
                
            
            
               Ο αναπληρωτής αντιπρόσωπος είναι το πρόσωπο που κατέχει την εξής θέση και ασκεί τα εξής καθήκοντα:
               
                           δ)
                        
                        
                           Προϊστάμενος επικεφαλής της διοικητικής μονάδας που είναι αρμόδια για τα φάρμακα σύμφωνα με το πρόγραμμα εργασίας της Γενικής Διεύθυνσης Επιχειρήσεων και Βιομηχανίας.
                        
                     
         Άρθρο 2
   Η παρούσα απόφαση εφαρμόζεται στα πρόσωπα που κατέχουν, έστω και προσωρινά, τις θέσεις που αναφέρονται στο άρθρο 1 κατά την ημερομηνία της έκδοσης της παρούσας απόφασης, ή σε οποιοδήποτε πρόσωπο τα διαδέχεται στις θέσεις αυτές.
   Άρθρο 3
   Ο Γενικός Διευθυντής της Γενικής Διεύθυνσης Υγείας και Καταναλωτών και ο Γενικός Διευθυντής της Γενικής Διεύθυνσης Επιχειρήσεων και Βιομηχανίας κοινοποιούν στον πρόεδρο του Διοικητικού Συμβουλίου και στο διευθυντή του Οργανισμού τα ονόματα των προσώπων που κατέχουν τις θέσεις που αναφέρονται στο άρθρο 1 καθώς και τυχόν αλλαγές των προσώπων αυτών.
   
      Βρυξέλλες, 14 Δεκεμβρίου 2010.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 136 της 30.4.2004, σ. 1.